ออกแบบกรุงเทพฯรับคนแก่
พบปัจจุบันคนกรุง 11% สูงอายุ-อีก 15 ปี 1 ใน 4 คนไทย 60 อัพ,เมื่อวันที่ 11 ส.ค.58 ที่อาคารศรีจุลทรัพย์ ม.ร.ว.สุขุมพันธุ์ บริพัตร ผู้ว่าฯ กทม. เป็นประธานเปิดการประชุมเสวนา เรื่อง ร่วมกันคิดเพื่อผู้สูงอายุของกรุงเทพมหานคร โดยวิทยาลัยพัฒนามหานคร มหาวิทยาลัยนวมินทราธิราช ร่วมกับสำนักพัฒนาสังคมจัดขึ้น เพื่อระดมความคิดเห็นของผู้มีส่วนได้ส่วนเสียในการเตรียมการด้านต่างๆ เพื่อรองรับผู้สูงอายุให้มีคุณภาพชีวิตที่ดีในอนาคต ม.ร.ว.สุขุมพันธุ์ กล่าวว่า ปัจจุบันประเทศไทยมีผู้สูงอายุที่มีอายุเกินกว่า 60 ปี 9.93 ล้านคน หรือ 15.3% ของ ประชากรทั้งประเทศ และเฉพาะในกรุงเทพฯ มีผู้สูงอายุ 9.23 แสนคน หรือ 11.6% ของคนกรุงเทพฯ และคาดการณ์ว่าในอีก 15 ปีข้างหน้า หรือในปี 2573 ประเทศไทยจะมีผู้สูงอายุเพิ่มเป็น 17 ล้านเศษ หรือ 25% ของคนทั้งประเทศ อันเป็นผลมาจากอายุขัยโดยเฉลี่ยที่สูงขึ้น และอัตราการเกิดลดลงอย่างต่อเนื่อง ดังนั้นการเตรียมความพร้อม เพื่อรองรับการเข้าสู่สังคมผู้สูงอายุ จึงเป็นสิ่งสำคัญ โดยการทำให้ผู้สูงอายุมีคุณภาพชีวิตที่ดี สามารถดำรงชีวิตได้อย่างมีความสุข และมีหลักประกันที่มั่นคงในบั้นปลายของชีวิต ถือเป็นแนวทางในการพัฒนาคุณภาพชีวิตของผู้สูงอายุอย่างเป็นรูปธรรม,ม.ร.ว.สุขุมพันธุ์กล่าวต่อว่า กทม.พยายามดำเนินการพัฒนาด้านกายภาพต่างๆเพื่อรองรับสังคมผู้สูงอายุอย่างเต็มรูปแบบ โดยเร่งดำเนินการจัดสร้างโรงพยาบาลผู้สูงอายุบางขุนเทียน ซึ่งจะเป็นโรงพยาบาลสำหรับผู้สูงอายุแบบครบวงจรแห่งแรกของประเทศไทย ซึ่งจะเร่งดำเนินการก่อสร้างให้เสร็จสมบูรณ์ในทุกด้านก่อนเข้าสู่สังคมผู้สูงอายุอย่างเต็มรูปแบบ นอกจากนี้จะพัฒนาระบบขนส่งมวลชนต่างๆ เช่น ลิฟต์ บันไดเลื่อนในสถานีรถไฟฟ้า เพิ่มทางลาดทางเท้าสำหรับวีลแชร์ขึ้นลง การปรับปรุงทางเท้าให้ได้มาตรฐาน การเพิ่มแท็กซี่สำหรับผู้สูงอายุ.
เมื่อวันที่ 11 ส.ค.58 ที่อาคารศรีจุลทรัพย์ ม.ร.ว.สุขุมพันธุ์ บริพัตร ผู้ว่าฯ กทม. เป็นประธานเปิดการประชุมเสวนา เรื่อง ร่วมกันคิดเพื่อผู้สูงอายุของกรุงเทพมหานคร 
ทีมข่าว กทม.,คนชรา,คนแก่,ผู้สูงวัย,ผู้สูงอายุ,โรงพยาบาลผู้สูงอายุบางขุนเทียน,โรงพยาบาลสำหรับผู้สูงอายุ,สุขุมพันธุ์ บริพัตร,ข่าว,ข่าวภูมิภาค,ไทยรัฐฉบับพิมพ์